Вуліца 23 Гвардзейцаў (Полацк)

Вуліца 23 Гвардзейцаў — вуліца ў мясцовасці Задзвінне горада Полацка.

 Гісторыя 
Да 1984 года насіла назву Лепельская, бо пераходзіла ў дарогу ў бок Лепеля.

Да Кастрычніцкай рэвалюцыі паміж Задзвінскай (сучасная вуліца Свярдлова) і Лепельскай вуліцамі існавала паромная пераправа цераз Дзвіну.

Падчас нямецкай акупацыі ў Першую сусветную вайну ў 1918 годзе мела назву Lepel-Str.

Сучасную назву атрымала ў гонар групы лейтэнанта Аляксандра Грыгор’ева, што захапіла збудаваны немцамі ў 1944 годзе драўляны мост цераз Дзвіну і стварыла плацдарм на яе правым беразе 3 чэрвеня 1944 года, у выніку чаго горад быў вызвалены ад нацысцкіх захопнікаў.

 Апісанне 
Вуліца цягнецца ад вуліцы Тусналобавай-Марчанка на поўначы да паўднёвай мяжы горада.

 Забудова 
 № 1 — Музей-кватэра Героя Савецкага Саюза Зінаіды Міхайлаўны Тусналобавай-Марчанка
 № 4а — Комплекс былога кляштара бернардзінцаў: жылы корпус, руіны касцёла Дзевы Марыі, будынак пякарні, гаспадарчая пабудова (зараз карпусы кляштара займае Полацкая абласная псіхіятрычная бальніца) — 

 Факты 
Планавалася стварэнне пешаходнага маста праз Дзвіну ад вуліцы Свярдлова да вуліцы 23 Гвардзейцаў, але ад плана адмовіліся.

Катэгорыя:Вуліцы Полацка